text: [{"text_idx": "#000000", "text": "HomeBarruuleeHannaafi Gowwoomsaa Online irratti raawwatamurraa of eegaa, yeroo keessaniis hin gubinaa"}, {"text_idx": "#000001", "text": "Hannaafi Gowwoomsaa Online irratti raawwatamurraa of eegaa, yeroo keessaniis hin gubinaa"}, {"text_idx": "#000002", "text": "Addunyaa interneetaa kana irra namootni karaa qaxxaamuraan maallaqa argachuu barbaadan ni jiru, jarri kunneen warroota waa\u2019ee hojii online hin beekne (karaa kanaan qarshii argatta jechuun) gowwoomsun ofii duroomanii warra isaanif gowwoome harka duwwaa hanbisu."}, {"text_idx": "#000003", "text": "Dhiheenya kana namoonni baay\u2019een websaayitii fi Telegram Bot tokko tokko irraa maallaqa arganna jedhanii yogguu share godhan ni mul\u2019ata. kanneen gara keenya dhufuun maallaqa online irra hojjadhe baafachuu barbaada kan nuun jedhaniis ni jiru. Namoota gara keenya dhufan keessaa hedduun warreen weebsaayitii dhumni isaa .xyz jedhu irra hojjataniidha. Nuti immoo website akkanaa kun kan hattootaa akka taheefi maallaqni as keessatti hojjatame bahuu akka hin dandeenye himaafi turre. Har\u2019a maamiloota keenya hundaaf ifa akka tahu kunoo isin hubachiifna."}, {"text_idx": "#000004", "text": "FKN, websaayitiin akkasii baay\u2019een yeroo amma guutanii jiru. al tokko weebsaayitichi erga banamee gadhiifamee booda namoonni baay\u2019een yeroo waliif qoodan argina."}, {"text_idx": "#000005", "text": "Fakkeenyaaf: Namni tokko maallaqa jedhame argachuuf nama 50 oliif share godhee galmeessuu qaba yoo jedhame, namoonni 50ni suniis mata mataasaaniitti nama shantama galmeessu. Yeroo kanatti namni jalqaba 50 galmeesse sun weebsaayitichi soba ta\u2019uusaa dursee bara. Garuu wantichi namoota baay\u2019eetti faffaca\u2019ee waan jiruuf namoota sana hundumaa soba ta\u2019uusaa hubachiisuun ni ulfaata."}, {"text_idx": "#000006", "text": "Liinkicha guyyaatti namoonni miliyoonaan lakkaa\u2019amintu seenaa oola. Kanaafuu, namoota soba ta\u2019uusaa hin beekne hunda biraan gahuuf miidiyaa gurguddaan raabsuu barbaada. Garuu fuula Facebook fi telegram gurguddaa irratti soba ta\u2019uusaa yoo hubachiisne namoota baay\u2019ee biraan gahuu dandeenya ta\u2019a. kanneen website sobaa kana uumun ummata burjaajessan yeroo hedduu Nayijeeriyaa, Hindii fi Afrikaa kibbaa irraayi. websaayitiin akkanaa kun tarkanfin yoo irratti fudhatame jarri immoo kan biroo banu, ammaas tarkanfin fudhatmnaan kan biroo banaa deemu. akkasumatti hawwii isaanii guuttachaa adeemu."}, {"text_idx": "#000007", "text": "Weebsaayitii sobaa uumuun maaliif barbaachise?"}, {"text_idx": "#000008", "text": "Namoonni websaaytii kana uuman, namoota internetii fayyadaman gowwoomsanii weebsaayitii isaaniirratti galmeessuufi. Namni yogguu link isaanii tuqee website isaanii galu bu\u2019aa irraa argatu. Fakkeenyaaf, guyyaatti namoonni kuma 100 yoo seenan, Abbaan websaayitichaa guyyaatti galii qarshii kuma hedduutti tilmaamamu argata jechuudha. akkasuma \u2018Data\u2019 odeeffannoo namootaa walitti qabachuufis itti faayyadamu. yoo fedheniis odeeffannoo kanneen dabarsanii ni gurguratu.Tarii maallaqa naaf lakkaa\u2019aa jira, utuu hin kaffalu ta\u2019ee akkasitti hin lakkaa\u2019u ture jettanii dogongoruu dandeessu. isa kanaaf deebii gahaan, weebsaatichi dhugaa of fakkeessuu fi namoota dogongorsiisuf akka namni amanutti hojjatama. Gabaabaatti maallaqa ni lakka\u2019a garuu hin kafalu."}, {"text_idx": "#000009", "text": "Gowwoomsaan akkanaa websaayitii qofaa irrattii miti, telegram bot garaa garaa maqaa baankii fi dhaabbilee gurguddootiin banamanii \u201cYoo nama hammanaaf share gootan qarshii hangana argattu\u201d jedhanii qindeeffamanii kan hojjatan ni jiru. Maallaqa keenya sirriitti nuuf herreegu, Namoonni tokko tokkos \u2018Anaaf kaffalameera\u2019 jedhanii isin sobu. Garuu jarri akkanaa kun sumuunii tokko siif hin kafalan.. Bakka itti iyyattaniis hin qabdan.Akka walii galaatti Hannaafi Gowwoomsan interneeta kana irraa hedduudha. isin immoo maatifi hiriyoota keessaniif hubannoo kennuun wantoota kanaan wal qabatan irraa akka of eegan taasisaa."}, {"text_idx": "#000010", "text": "Maallaqa Online irra hojjatte baafachuu barbaadda?"}, {"text_idx": "#000011", "text": "Facebook bakka argama keenyaa fi bakka nuti deemnu hunda to\u2019achuu akka danda\u2019u beektuu?"}, {"text_idx": "#000013", "text": "Youtube irraa Maallaqa argachuuf qabxiilee beekamuu qaban 15"}, {"text_idx": "#000014", "text": "Bilbila siif bilbilamu osoo harkaan hin tuqin kaasuf"}, {"text_idx": "#000015", "text": "Waa\u2019ee Vaayirasii bilbilaa hangam beektu?"}, {"text_idx": "#000016", "text": "Your email address will not be published."}, {"text_idx": "#000017", "text": "Save my name, email, and website in this browser for the next time I comment."}, {"text_idx": "#000020", "text": "Subscribe our newsletter to stay updated."}, {"text_idx": "#000023", "text": "Welcome, Login to your account."}, {"text_idx": "#000024", "text": "A password will be e-mailed to you."}]